Fabio Artico

Fabio Artico (La Venerìa, 9 dzèmber dël 1973) a l'é'n fotbaleur piemontèis, atacant dël Lissandria.

 Cariera 

Chërsù ant la squadra dij giovo dla Juventus, a l'ha tacà a giughé ant na prima squadra ant la Prò Vërsèj dël 1994, quand ij lion bianch a l'han vagnà 'l campionà amateur an ruvand torna an Serie C2. Dël 1997 a l'é passà a l'Empoli e a l'ha fàit soa prima esperiensa an Serie A; a l'é peui passà al Giulianova an Serie C1.

Ant la stagion 1998-99 a l'ha giutà la Reggina, an marcand 15 grije, a ruvé për la prima vira an Serie A. Dël 2000-01 a l'ha giugà an Serie B al Piasensa e 'dcò al Pescara, peui degradà an Serie C1. 

Dël 2003-04 a l'ha giugà ant ël Messina an Serie B an vagnand sël camp la promossion an Serie A. Soa cariera a l'ha peui portalo an Serie C1 e C2 con le maje dla Spal, dl'Ivrèja e dla Prò Patria.

Dël 2007 a l'é passà al Lissandria, an Serie D, e ansema ai gris a l'ha vagnà la promossion an Lega Prò Sgonda Division (valadì Serie C2).

Artico, Fabio
Categorìa:Fotbaleur dla Prò Vërsèj (fótbal)